Junat:Viikko 26. Joukkohaudasta paljastui kahdeksan miljoonaa koiramuumiota · Tutkijat kesyttävät salamoita laserilla · Venuksen tulivuoret toimivat
25.06.2015 Teksti: Karine Kirkebæk Joukkohaudasta paljastui miljoonia koiramuumioita Muinaisten egypiläisten kuoleman jumala oli Anubis, jolla oli sakaalin pää. Tuore löytö on paljastanut uusia seikkoja Anubiksen palvonnasta. Egyptin vanhasta pääkaupungista Memfiksestä on Anubikselle omistetun temppelin läheltä löydetty lähes kahdeksan miljoonan koiranpennun ja täysikasvuisen koiran muumiot. Haudanryöstäjät ovat tuhonneet monet muumioista ja suuria osia niiden hautakammioista.
Tutkijat kesyttävät salamoita laserilla
Kanadalaistutkijat kykenevät ohjailemaan salaman kulkua. Luonnonvoimiin puuttuminen onnistuu suuntaamalla salamaan lasersäteitä. Tavoitteena on saada salamat ohjattua esimerkiksi luonnolliseen ukkosenjohdattimeen, kuten korkeaan rakennukseen. Menetelmää testatttiin minisalamoilla laboratoriossa, jossa sähköpurkausta onnistuttiin siirtämään kaksi senttimetriä ja tekemään siitä s-kirjaimen mallinen.
Lähde: Science Advances
Venuksen tulivuoret toimivat
Kansainvälinen tutkijaryhmä uskoo havainneensa vulkaanista toimintaa Venuksessa. Esan Venus Express -luotain päätti kahdeksan vuotta kestäneen tutkimusuransa viime vuonna. Tutkijat tarkkailivat luotaimen ottamia kuvia uudella menetelmällä ja havaitsivat, että planeetan pinnalla olevien läikkien kirkkaus ja lämpötila muuttuvat muutaman päivän välillä otetuissa kuvissa.